Document ID: 31992D0014

Komisijas lēmums
(1991. gada 17. decembris),
ar ko groza Padomes Lēmumu 79/542/EEK, kas nosaka to trešo valstu sarakstu, no kurām dalībvalstis atļauj ievest zirgus
(92/14/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK [1] par dzīvnieku veselības nosacījumiem, kas reglamentē zirgu pārvietošanu no trešām valstīm, un jo īpaši tās 12. pantu,
tā kā ar Padomes Lēmumu 79/542/EEK [2], kurā jaunākie grozījumi izdarīti ar Komisijas Lēmumu 91/361/EEK [3], Padome nosaka to trešo valstu sarakstu, no kurām dalībvalstis atļauj liellopu, cūku un svaigas gaļas, tai skaitā gaļas produktu ievedumus;
tā kā ir nepieciešams grozīt šo lēmumu, ņemot vērā zirgu ievešanu no trešām valstīm, neskarot Komisijas Lēmumā 89/15/EEK [4], kurā jaunākie grozījumi izdarīti ar lēmumu 91/487/EEK [5] ietvertos nosacījumus;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Padomes Direktīvu 79/542/EEK groza šādi.
1. Virsrakstu aizstāj ar šādu:
"Padomes Lēmums 79/542/EEK (1976. gada 21. decembris), ar kuru nosaka to trešo valstu sarakstu, no kurām dalībvalstis atļauj liellopu, cūku, zirgu, svaigas gaļas un gaļas produktu ievedumus"
.
2. Lēmuma 1. pantam pievieno šādu punktu:
"3. a) dalībvalstis atļauj ievest zirgus no trešām valstīm, kas minētas pielikuma I daļā, īpašā zirgiem paredzētā ailē;
b) dalībvalstis atļauj reģistrētu zirgu ievešanu Kopienā uz laiku vai reģistrētu zirgu atpakaļ ievešanu Kopienas teritorijā pēc tam, kad tie tikuši uz laiku eksportēti no trešām valstīm vai šo valstu daļām, kuras minētas pielikuma II daļā, īpašajā zirgiem paredzētajā ailē;
c) neskarot Direktīvas 90/426/EEK 19. pantu un līdz īpašu noteikumu pieņemšanai, saskaņā ar šīs Direktīvas 13. panta 2. punkta prasībām, dalībvalstis neieved zirgus no sekojošām izcelsmes valstīm:
- Brazīlija
- Kolumbija
- Kostarika
- Ēģipte
- Ekvadora
- Maroka
- Peru
- Dienvidāfrika
- Turcija
- PSRS
- Venecuēla."
3. Lēmuma 79/542/EEK pielikumu aizstāj ar šī lēmuma pielikumu.
2. pants
Šo lēmumu piemēro no 1992. gada 1. janvāra.
3. pants
Šis lēmums ir adresēts dalībvalstīm.
Briselē, 1991. gada 17. decembrī

Labels: 0
3
5
6